Somatra
I Somatra dia nosy ao andrefan'i Indonezia, isan'ny tangoro-nosin'i Sonda, ao Azia Atsimo-Atsinanana, sady mipetaka amin'ny fehiben-tany, ao atsimon'ny Saikanosy Maley. Mirefy 473 481 km2, ny velarany, ka nosy fahafito lehibe indrindra eto amin'izao tntolo izao izy noho izany, mihoatra kely ny nosy Papoazia-Ginea-Vaovao sy an'i Soeda. Manana halava mirefy 1 800 km sy sakany mahatratra 435 km amin'ny faritra sasany izy. Ny Andilan-dranomasina Sonda no manasaraka azy amin'ny nosy Java ary ny Andilan-dranomasina Malaka no manasaraka azy amin'ny Saikanosy Maley.

Tamin'ny taona 2019 izy dia nisy mponina miisa 58,5 tapitrisa. Ny ankamaroan'ny mponina ao dia Miozolmàna, nefa ahitana Kristiana sy Bodista ary Hindoista koa ao.